Coordenadas: 18°56′43″S 15°53′52″L﻿ / ﻿-18.94528, -15.89778

| Parque nacional Etosha |
| --- |
|  |
|
|
| Marco Legal |
| **Figura de Protección:** | Parque nacional |
|
| **Ano de constitución:** | 1907 |
| **Superficie:** | 22 270 km2 |
| **Lexislación:** |  |
|
| Datos de interese |
| **País:** | Namibia Namibia |
| **Provincias:** | Kunene |
|
| **Concellos:** | {{{Concellos}}} |
| **Ríos:** |  |
| **Picos** |  |
|
| **Direccións de interese:** |  |
| **Teléfonos:** |  |
|

Localicación do Parque nacional en Namibia
O **Parque nacional Etosha**, situado en Namibia, é un dos máis grandes do mundo, cunha extensión de 22 270 km². Ten forma oblonga, cunha lonxitude máxima de leste a oeste de 350 km.

Etimoloxía
----------

O termo *Etosha* en oshiwambo significa "o gran lugar branco", polo aspecto que lle da a esta gran planicie a cor do sal (en realidade, carbonato de calcio e magnesio) depositada na súa superficie.

*Antidorcas marsupialis* na sabana arbustiva de Etosha
Animais nunha depresión do parque

Ecosistemas
-----------

O parque está formado por dous ecosistemas principais: o bosque baixo con matogueira e a sabana, que abarcan un contorno de máis de 100 000 km², e as depresións salobres de Etosha (chamadas *pan* en inglés), lagoas sagadas secas, que se inundaron hai tempo pola afluencia dun río, probabelmente o Kunene, que hoxe desemboca no mar. A depresión máis importante e que dá nome ao parque é a de Etosha, situada ao nordeste do parque, cunha extensión de máis de 4 800 km², e unhas dimensións de 120 por 55 km de leste a oeste e de norte a sur, respectivamente. 

Hai outras depresións no parque e fóra del que, sumadas á de Etosha, alcanzan unha superficie de case 7 000 km². O parque, composto por unha inmensa planicie, está bordeado polo sur polas montañas *Ondundozonananandana*, nome nativo que significa "lugar onde o muchacho perdeu ao seu rabaño", probabelmente a causa dun leopardo.

Accesos
-------

O acceso ao parque pode realizarse por dúas entradas principais: a de Namutoni (*Von Lindequist Gate*), ao leste, e a de Okakuejo (*Anderson Gate*), ao sur, a 435 e 535 km respectivamente de Windhoek. O resto do parque, salvo a menos usada *King Nehale Gate*, ao norte, está valado. Ao redor do parque encóntranse varias reservas de caza privadas.

Fauna
-----

No interior do parque contabilizáronse 114 especies de mamíferos, 340 de aves, 110 de réptiles, 16 de anfibios e unha dun peixe bastante sorprendente. Entre os grandes mamíferos contáronse 250 leóns, 300 rinocerontes, 2 000 elefantes, 2 500 xirafas e 6 000 cebras.

O máis abundante é a gacela *Antidorcas marsupialis*, coñecida como *springbok*, da cal hai máis de 20 000 exemplares.

Historia
--------

O parque foi creado polo gobernador da colonia da África do Suroeste alemá (*Deutsch-Südwestafrika*), Friedrich von Lindequist, o 22 de marzo de 1907, e daquela contaba cunha extensión de case cen mil quilómetros cadrados, que englobaban o actual parque e gran parte de Kaokoland, co nome de Reserva de caza 2. Naquel tempo, a fauna era moito máis abundante que na actualidade, pois a rexión estaba practicamente deshabitada e era moi ácil ver rinocerontes en pleno día. 

Tras a primeira guerra mundial, Namibia adquiriu o nome de África do Suroeste e pasou a ser colonia de Suráfrica até a súa independencia en 1991. En 1947 os surafricanos crearon no noroeste do país o bantustán de Kaokoland para resituar aos hereros, que vivían máis ao sur e ofrecerlle un país aos himbas, que vivían na fronteira con Angola, lonxe das riquezas das zonas habitadas polos brancos. Para iso houbo que reducir a extensión do parque, que chegaba entón até a Costa dos Esqueletos, na beira do mar, e cortaba prcticamente o país en dous. 

En 1962 a Comisión Odendaal reduciu novamente a extensión do parque, cortando definitivamente a conexión de Etosha co mar e impedindo as migracións anuais dos elefantes.

Actualmente está en proceso a creación dun parque na rexión de Kunene (noroeste de Namibia), o que ampliaría Etosha cara ao oeste ao engadirllle as concesións de Palmwag (5 900 km²), Etendeka (507 km²) e Hobatere (260 km²). Entre as tres, calcúlas que conteñen uns mil elefantes do deserto, cen leóns e 150 rinocerontes negros.

Notas
-----

1. ↑  *Encyclopædia Britannica – Etosha Pan*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Parque nacional Etosha*** |

### Bibliografía

* Timothy O. Osborne (2003): *National Park: Guidebook to the Waterholes and Animals*. Windhoek:Venture Publications. ISBN 978-9-9916-6347-0.

### Ligazóns externas

* Etosha National Park *(en inglés)*.
* NASA: Managing Fire in Etosha National Park *(en inglés)*.

|  |  |
| --- | --- |
| Control de autoridades | 
* Wd: Q675633
* WorldCat
* VIAF: 234568258
* BRE: 4917207
* EBID: ID
* GND: 4015624-2
* NKC: ge449252
* WDPA: 884

 |